|  |  |  |
| --- | --- | --- |
| **ΥΠΟΥΡΓΕΙΟ ΠΑΙΔΕΙΑΣ, ΕΡΕΥΝΑΣ ΚΑΙ ΘΡΗΣΚΕΥΜΑΤΩΝ** **ΠΕΡΙΦΕΡΕΙΑΚΗ ΔΙΕΥΘΥΝΣΗ ΠΡΩΤΟΒΑΘΜΙΑΣ ΚΑΙ ΔΕΥΤΕΡΟΒΑΘΜΙΑΣ ΕΚΠΑΙΔΕΥΣΗΣ ΑΤΤΙΚΗΣ****ΔΙΕΥΘΥΝΣΗ ΔΕΥΤΕΡΟΒΑΘΜΙΑΣ ΕΚΠΑΙΔΕΥΣΗΣ** **Δ΄ ΑΘΗΝΑΣ**  **ΓΡΑΦΕΙΟ ΣΧΟΛΙΚΩΝ ΣΥΜΒΟΥΛΩΝ**  Διεύθυνση: Λ. Συγγρού 165, 17121, Ν. Σμύρνη  Τηλέφωνο: 2131617363  E-mail: [schsymvda@dide-d-ath.att.sch.gr](mailto:ekpedeftika@dide-d-ath.att.sch.gr)  **Η ΣΧΟΛΙΚΗ ΣΥΜΒΟΥΛΟΣ ΑΓΓΛΙΚΗΣ (ΠΕ06)**  **ΑΛΕΞΙΑ ΓΙΑΝΝΑΚΟΠΟΥΛΟΥ**  **ΚΙΝΗΤΟ: 6942613651**  **E-mail**: [giannakopouloua@yahoo.com](mailto:giannakopouloua@yahoo.com)  [alexiagiannakopoulou@gmail.com](mailto:alexiagiannakopoulou@gmail.com) |  | Νέα Σμύρνη, 22-9-2016  Αρ. Πρωτ.: 350  ΠΡΟΣ:  Εκπαιδευτικούς Αγγλικής ΠΕ06 όλων των Σχολείων αρμοδιότητας της Δ/νσης Δ.Ε. Δ΄ Αθήνας και της Δ/νσης Π.Ε. Δ΄ Αθήνας  ΚΟΙΝ.:  1. Προϊστάμενο Τμήματος Επιστημονικής - Παιδαγωγικής Καθοδήγησης Δ.Ε. Αττικής  κ. Β. Πολύδωρο  2. Προϊστάμενο Τμήματος Επιστημονικής -Παιδαγωγικής Καθοδήγησης Π.Ε. Αττικής  κ. Χ. Αναστόπουλο |

**ΘΕΜΑ: «Ενημέρωση για την ιστοσελίδα ξένων γλωσσών στο ΙΕΠ και επιμορφωτικό πρόγραμμα για τη διδασκαλία της αγγλικής γλώσσας σε πρόσφυγες και μετανάστες»**

Αγαπητές και αγαπητοί συνάδελφοι,

Σας ενημερώνω ότι έχει δημιουργηθεί ιστοσελίδα **ΟΙ ΞΕΝΕΣ ΓΛΩΣΣΕΣ ΣΤΗΝ ΕΚΠΑΙΔΕΥΣΗ** με απευθείας σύνδεση στο <http://195.134.73.193/xenesglossesedu/> ή με σύνδεσμο μέσω της ιστοσελίδας του ΙΕΠ <http://www.iep.edu.gr/index.php/el/> όπου μπορείτε να βρείτε πληροφορίες για τα νέα προγράμματα σπουδών, την αξιοποίηση εκπαιδευτικών υλικών, πολλούς χρήσιμους συνδέσμους και άλλα στοιχεία που αφορούν την ξενόγλωσση εκπαίδευση στην Ελλάδα. Η ιστοσελίδα δημιουργήθηκε από την Επιτροπή Ξένων Γλωσσών του Ι.Ε.Π. Σκοπός μας είναι να αναπτύξουμε έναν κόμβο που θα συγκεντρώνει όλες τις πληροφορίες και τα εργαλεία που εξυπηρετούν τις ανάγκες των εκπαιδευτικών στο σχολείο, που θα προβάλει «καλές πρακτικές» των εκπαιδευτικών και θα είναι τόπος «συνάντησης» όλων όσων ασχολούνται με τον χώρο της ξενόγλωσσης εκπαίδευσης στον τόπο μας. Η λειτουργία της ξεκινά από τώρα και θα γίνεται προσπάθεια οι πληροφορίες συνεχώς να ανανεώνονται.

Επίσης σας ενημερώνω ότι ξεκινά προσεχώς το επιμορφωτικό πρόγραμμα με τίτλο **“ENGLISH LANGUAGE CLASSES FOR REFUGEES & MIGRANTS: Teacher Training for Greek Teachers of English to Migrants/English Classes for Migrant Children»**, το οποίο θα πραγματοποιηθεί από 3-7 Οκτωβρίου 2016 και ώρες απογευματινές (17.00-19.00) σε σχολείο του Πειραιά (θα ανακοινωθεί σύντομα). Το πρόγραμμα είναι προαιρετικό, πραγματοποιείται από την Lydia Stack, English Language Specialist and Consultant του Stanford University and San Francisco State University και τελεί υπό την αιγίδα του τμήματος Εκπαιδευτικών και Μορφωτικών Θεμάτων της Πρεσβείας των ΗΠΑ στην Αθήνα. Η πρόσκληση απευθύνεται σε εκπαιδευτικούς ΠΕ06 των Δ/νσεων ΠΕ και ΔΕ Δ΄ Αθήνας και Πειραιά, οι οποίοι θα χωριστούν σε δύο ομάδες, μία που θα παρακολουθήσει το πρόγραμμα από 3-5 Οκτωβρίου και μία που θα παρακολουθήσει το πρόγραμμα από 5-7 Οκτωβρίου. Σας παρακαλώ θερμά να δηλώσετε άμεσα το ενδιαφέρον σας για συμμετοχή στο πρόγραμμα αυτό γιατί θα τηρηθεί σειρά προτεραιότητας. Η δήλωση ενδιαφέροντος να αποσταλεί στο [alexiagiannakopoulou@gmail.com](mailto:alexiagiannakopoulou@gmail.com).

Με την ευκαιρία αυτή θα ήθελα να σας ενημερώσω και για την ημερίδα που διοργανώνει η **ΠΕΚΑΔΕ** με τίτλο **“Οι ξένες γλώσσες στο δημόσιο σχολείο”** την Πέμπτη 29-09-2016 και ώρες 12.00- 17.00 στο ΥΠΠΕΘ. Η ημερίδα έχει τεθεί υπό την αιγίδα του ΥΠΠΕΘ και έχει εγκριθεί ως προς την άδεια παρακολούθησης από τους ξενόγλωσσους εκπαιδευτικούς. Δείτε το πρόγραμμα: <http://www.pekade.gr/gr/home/10-announcements-gr/272-imerida-pekade-stis-29-septemvriou-2016>

Με εκτίμηση

Η Σχολική Σύμβουλος ΠΕ06 Δ΄ Αθήνας

Δρ. Αλεξία Γιαννακοπούλου